VPO บวกแรง 10% รับราคาน้ำมันปาล์มโลกพุ่ง! จับตางบไตรมาส 3 นิวไฮ
VPO บวกแรง 10% รับราคาน้ำมันปาล์มโลกพุ่ง! จับตางบไตรมาส 3 นิวไฮ โดย ณ เวลา 11:13 น. อยู่ที่ระดับ 2.70 บาท บวก 0.24 บาท หรือ 9.76% 
VPO บวกแรง 10% รับราคาน้ำมันปาล์มโลกพุ่ง! จับตางบไตรมาส 3 นิวไฮ โดย ณ เวลา 11:13 น. อยู่ที่ระดับ 2.70 บาท บวก 0.24 บาท หรือ 9.76% 
27 ต.ค. 2564

ผู้สื่อข่าวรายงานว่า วันนี้(27 ต.ค.64) ราคาบริษัท วิจิตรภัณฑ์ปาล์มออยล์ จำกัด (มหาชน) หรือ VPO ณ เวลา 11:13 น. อยู่ที่ระดับ 2.70 บาท บวก 0.24 บาท หรือ 9.76% ด้วยมูลค่าซื้อขาย 640.76 ล้านบาท ราคาหุ้นพุ่งแรงในรอบ 6 ปี 7 เดือน โดยเทียบตั้งแต่หุ้นยืนที่ระดับ 2.74 บาท เมื่อวันที่ 13 มี.ค. 2558

ด้านนายกิจพณ ไพรไพศาลกิจ ผู้อำนวยการฝ่ายวิเคราะห์หลักทรัพย์และนักกลยุทธ์ บล.ยูโอบีเคย์เฮียน (ประเทศไทย) กล่าวว่า ราคาหุ้น บมจ.วิจิตรภัณฑ์ปาล์มออยล์ (VPO) ปรับตัวขึ้นในเช้านี้ คาดว่าจะเป็นการเข้ามาเล่นเก็งกำไรของนักลงทุน ตามราคาน้ำมันปาล์มในตลาดโลกที่ปรับตัวขึ้นมามาก
โดยล่าสุดอยู่ที่ 5,323 เหรียญฯ/ตัน เมื่อเทียบจากจุดที่อยู่ต่ำสุดในช่วงเดือน มิ.ย.ที่อยู่ราว 3,500 เหรียญ/ตัน พร้อมมองแนวโน้มราคาน้ำมันปาล์มมีโอกาสปรับขึ้นไปได้ถึงสิ้นปีหรือต้นปีหน้า จากเศรษฐกิจฟื้นตัวเร็ว และเริ่มเข้าสู่ฤดูหนาวในหลายประเทศ ทำให้มีความต้องการน้ำมันปาล์มกันมากขึ้น
สำหรับ VPO คาดการณ์ผลประกอบการงวดไตรมาส 3/64 จะออกมาดี โดยกำไรมีโอกาสที่จะทำ New High ได จากแรงหนุนจากราคาปาล์มที่ยังปรับขึ้น และภาครัฐฯก็ให้การสนับสนุนปาล์มที่เป็นพืชเศรษฐกิจด้วย